pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีร่วมชมกิจกรรม ก่อนการประชุมคณะรัฐมนตรี ประกอบด้วย เครื่องต้นแบบ"ระบบขจัดมลพิษทางอากาศแบบเคลื่อนที่ งานมหกรรมการแสดงอุปรากรจีน และโครงการเด็กไทยพูดภาษาอังกฤษได้
วันอังคารที่ 5 กุมภาพันธ์ 2562
นายกรัฐมนตรีร่วมชมกิจกรรม ก่อนการประชุมคณะรัฐมนตรี ประกอบด้วย เครื่องต้นแบบ"ระบบขจัดมลพิษทางอากาศแบบเคลื่อนที่ งานมหกรรมการแสดงอุปรากรจีน และโครงการเด็กไทยพูดภาษาอังกฤษได้
นายกรัฐมนตรีร่วมชมกิจกรรม ก่อนการประชุมคณะรัฐมนตรี ประกอบด้วย เครื่องต้นแบบ"ระบบขจัดมลพิษทางอากาศแบบเคลื่อนที่ งานมหกรรมการแสดงอุปรากรจีน และโครงการเด็กไทยพูดภาษาอังกฤษได้
วันนี้ (5 กุมภาพันธ์ 2562) เวลา 08.30 น. ณ ชั้นล่างหน้าตึกบัญชาการ 1 ทําเนียบรัฐบาล ก่อนที่จะเข้าร่วมประชุมคณะรัฐมนตรี พลเอกประยุทธ์ จันโอชา นายกรัฐมนตรีได้เยี่ยมชมการจัดนิทรรศการ ประกอบด้วย เครื่องเครื่องต้นแบบ"ระบบขจัดมลพิษทางอากาศแบบเคลื่อนที่" โดยกระทรวงอุตสาหกรรม และร่วมประชาสัมพันธ์งานมหกรรมการแสดงอุปรากรจีน โดยกระทรวงวัฒนธรรม และเยี่ยมชมนิทรรศการของกระทรวงศึกษาธิการ โครงการเด็กไทยพูดภาษาอังกฤษได้ ( English for ALL ) รายละเอียด ดังนี้
กระทรวงอุตสาหกรรม จัดแสดงเครื่องเครื่องต้นแบบ"ระบบขจัดมลพิษทางอากาศแบบเคลื่อนที่" โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม จัดแสดง เครื่องต้นแบบ "ระบบขจัดมลพิษทางอากาศแบบเคลื่อนที่" แบบชนิด Wet Scrubber โดยมีระบบฟอกอากาศแบบเปียกทํางาน ทําการฉีดน้ําฟองละเอียดร่วมกับลูกมีเดียพร้อมแผ่นใยกรองซับละอองน้ําและฝุ่น ซึ่งจะช่วยลดฝุ่นขนาดเล็ก PM 2.5 ช่วยลดความหนาแน่นฝุ่นละออง ช่วยลดฝุ่นละอองทั่วไปจากการก่อสร้าง และช่วยลดไอเสียดีเซลจากการเผาไหม้ไม่สมบูรณ์บนท้องถนน ให้มีคุณภาพอากาศที่ดีขึ้น โดยเครื่องต้นแบบ "ระบบขจัดมลพิษทางอากาศแบบเคลื่อนที่" ได้เปิดตัวเมื่อวันที่ 28 มกราคม 2562 และติดตั้งสาธิตอยู่ที่ถนนพระราม 6 บริเวณด้านหน้ากระทรวงอุตสาหกรรม
งานมหกรรมการแสดงอุปรากรจีน สืบสานศิลปะการแสดงพื้นบ้านไทย-จีน โดยกระทรวงวัฒนธรรม ร่วมกับสมาคมอุปรากรจีนและภาคเอกชน จัดงานรณรงค์งานมหกรรมการแสดงอุปรากรจีนเพื่อสืบสานศิลปะการแสดงพื้นบ้านไทย-จีน เนื่องในเทศกาลตรุษจีนปี 2562 ซึ่งเป็นวันขึ้นปีใหม่ของชาวไทยเชื้อสายจีน
กระทรวงศึกษาธิการ โครงการเด็กไทยพูดภาษาอังกฤษได้ ( English for ALL ) โดยในปีการศึกษา 2561 สํานักวิชาการและมาตรฐานการศึกษา ดําเนินการโครงการเด็กไทยพูดอังกฤษได้ (English For all) ในโรงเรียน ประถมศึกษาในระดับชั้นอนุบาลปีที่ 1 ถึง ชั้นประถมศึกษาปีที่ 3 ได้ขยายโครงการไปยังโรงเรียนประถมศึกษา ในสังกัดสํานักงานคณะกรรมการการศึกษาขั้นพื้นฐาน โดยให้มี 1 โรงเรียนทดลองใน 4 ภูมิภาค ในปีการศึกษา 2562 จะขยายอีก 20 โรงเรียนในแต่ละภูมิภาค ซึ่งสอดคล้องกับโครงการ 1 ตําบล 1 โรงเรียนคุณภาพของรัฐบาล เพื่อพัฒนาให้เป็นโรงเรียนคุณภาพในด้านการจัดการเรียนการสอนภาษาอังกฤษเพื่อการสื่อสารต่อไป
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘ก.แรงงาน’ พัฒนาศูนย์บริการร่วมกระทรวงแรงงาน ‘บริการประชาชนอย่างทั่วถึง’
วันจันทร์ที่ 16 ธันวาคม 2562
‘ก.แรงงาน’ พัฒนาศูนย์บริการร่วมกระทรวงแรงงาน ‘บริการประชาชนอย่างทั่วถึง’
ปลัดกระทรวงแรงงาน เปิดโครงการพัฒนาศักยภาพศูนย์บริการร่วมกระทรวงแรงงาน เพื่อบริการด้านแรงงานให้แก่ประชาชนในพื้นที่ ได้ครอบคลุมทุกภารกิจของกระทรวงแรงงาน ตอบสนองความต้องการของประชาชนได้ดียิ่งขึ้น
วันนี้ (16 ธ.ค. 62) เวลา 13.00 น. นายสุทธิ สุโกศล ปลัดกระทรวงแรงงาน เป็นประธานพิธีเปิด "โครงการพัฒนาศักยภาพศูนย์บริการร่วมกระทรวงแรงงาน" ณ ห้องแกรนด์รัชดา ชั้น 5 อาคารธารทิพย์ โรงแรมเจ้าพระยาปาร์ค กรุงเทพฯ โดย ปลัดกระทรวงแรงงาน กล่าวว่า “ศูนย์บริการร่วมกระทรวงแรงงาน เป็นเสมือนตัวแทนของทุกหน่วยงานในสังกัดกระทรวงแรงงาน เพื่อนํางานบริการด้านแรงงานให้บริการประชาชนในพื้นที่ สามารถให้บริการได้ครอบคลุมทุกภารกิจของกระทรวงแรงงาน จึงต้องมีการพัฒนาบุคลากรอย่างต่อเนื่อง เพื่อตอบสนองความต้องการของประชาชนได้ดียิ่งขึ้น
รัฐบาลให้ความสําคัญกับการบริการประชาชน การอํานวยความสะดวกเพื่อเข้าถึงงานบริการภาครัฐ และงานของศูนย์บริการร่วมกระทรวงแรงงานเป็นงานที่ให้บริการประชาชนในพื้นที่/ชุมชน ซึ่งมีความใกล้ชิดกับประชาชน การทํางานจึงต้องแสวงหาเครือข่ายความร่วมมือจากทุกภาคส่วน ทํางานโดยมีเป้าหมายเดียวกัน คือ การอยู่ดีกินดีของประชาชน และการขับเคลื่อนงานของศูนย์บริการร่วมกระทรวงแรงงานให้เกิดผลงาน เป็นรูปธรรมมากขึ้น ด้านบุคลากรต้องสร้างการรับรู้ การประชาสัมพันธ์ให้เข้าถึงผู้รับบริการ สร้างภาพลักษณ์ ที่ดีให้กับกระทรวงแรงงาน”
การจัดโครงการในครั้งนี้ เพื่อสร้างความรู้ความเข้าใจในการให้บริการประชาชน ด้วยระบบสารสนเทศ และเพื่อเพิ่มพูนความรู้ที่สําคัญด้านแรงงาน เพิ่มทักษะการให้บริการ ทั้งความรู้ด้านกฎหมายแรงงาน การให้ความช่วยเหลือด้านแรงงานผ่านแอปพลิเคชัน MOL I Lert u เทคนิคการให้บริการและการแก้ไขปัญหาเฉพาะหน้าได้อย่างมีประสิทธิภาพ และระบบ One Stop Service กับการให้บริการประชาชนของกระทรวงแรงงาน โดยมีผู้เข้าร่วมโครงการประกอบด้วย เจ้าหน้าที่พี่เลี้ยงจากสํานักงานแรงงานจังหวัด เจ้าหน้าที่ศูนย์บริการร่วมกระทรวงแรงงาน และเจ้าหน้าที่ในส่วนกลางที่เกี่ยวข้อง จํานวน 150 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
16 ธันวาคม 2562
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมประตูระบายน้ำ บ้านหาดสะพานจันทร์ สั่งแก้ไขปัญหาขยะขวางทางระบายน้ำ พร้อมแนะหาอาชีพเสริมช่วงน้ำหลาก
วันพุธที่ 4 กันยายน 2562
นายกรัฐมนตรีตรวจเยี่ยมประตูระบายน้ํา บ้านหาดสะพานจันทร์ สั่งแก้ไขปัญหาขยะขวางทางระบายน้ํา พร้อมแนะหาอาชีพเสริมช่วงน้ําหลาก
นายกรัฐมนตรีตรวจเยี่ยมประตูระบายน้ําบ้านหาดสะพานจันทร์ สั่งแก้ไขปัญหาขยะขวางทางระบายน้ํา พร้อมแนะหาอาชีพเสริมช่วงน้ําหลาก
วันนี้ (4 ก.ย.62) เวลา 17.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เดินทางตรวจเยี่ยมพื้นที่ประสบอุทกภัย ณ ประตูระบายน้ําแม่น้ํายม (บ้านหาดสะพานจันทร์) อําเภอสวรรคโลก จังหวัดสุโขทัย
นายกรัฐมนตรีกล่าวดีใจที่ได้มาพบปะพี่น้องชาวสุโขทัย รัฐบาลติดตามสถานการณ์น้ําในพื้นที่แต่ละจังหวัดทั่วประเทศ ซึ่งได้รับทราบความเสียหายจากอุทกภัยในทุกพื้นที่ และสั่งการประสานความช่วยเหลือ พร้อมทั้งหามาตรการเยียวยาผู้ได้รับผลกระทบให้ครอบคลุมทุกมิติ โดยให้กระทรวงมหาดไทยบูรณาการทุกหน่วยงานที่เกี่ยวข้องเร่งช่วยเหลือผู้ประสบอุทกภัยในพื้นที่โดยด่วน ตามแผนป้องกันและบรรเทาสาธารณภัย เช่น ตั้งศูนย์พักพิงชั่วคราว อพยพผู้ประสบภัย ส่งมอบอาหารและน้ํา จัดส่งเครื่องมือและอุปกรณ์บรรเทาทุกข์ และเร่งระบายน้ํา สําหรับบริเวณประตูระบายน้ําบ้านหาดสะพานจันทร์ ที่มีเศษกิ่งไม้ ต้นไม้และขยะ ไหลมากับกระแสน้ําและมากองรวมกันบริเวณประตูระบายน้ําบ้านหาดสะพานจันทร์ ทําให้น้ําไม่สามารถไหลผ่านได้สะดวก ส่งผลให้ปริมาณน้ําสองฝั่งแม่น้ําเอ่อท่วมสูงขึ้น ได้สั่งให้ทุกส่วนหารือแนวทางแก้ไขปัญหาดังกล่าวร่วมกันแล้ว
พร้อมกันนี้ นายกรัฐมนตรีได้แนะให้หาอาชีพเสริมในช่วงฤดูกาลน้ําท่วม เพิ่มช่องทางหารายได้ เช่น ประมง โดยให้มีการประสานกับกระทรวงเกษตรและสหกรณ์ ให้เน้นดูแลใส่ใจพี่น้องเกษตรกรในพื้นที่รับน้ําอย่างใกล้ชิด ซึ่งจะช่วยสร้างโอกาสสร้างอาชีพให้เกิดขึ้นในพื้นที่ดังกล่าวได้อย่างยั่งยืน
จากนั้น นายกรัฐมนตรีเดินทางออกจากประตูระบายน้ําบ้านหาดสะพานจันทร์ ไปยังท่าอากาศยานสุโขทัยเพื่อเดินทางกลับกรุงเทพมหานคร
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. รณรงค์คนรุ่นใหม่ทำงานปลอดภัยและสุขภาพดี
วันพฤหัสบดีที่ 19 เมษายน 2561
กสร. รณรงค์คนรุ่นใหม่ทํางานปลอดภัยและสุขภาพดี
กรมสวัสดิการและคุ้มครองแรงงาน ขอเชิญร่วมงาน “คนรุ่นใหม่ทํางานปลอดภัยและสุขภาพดี”  เนื่องในวันความปลอดภัยและอาชีวอนามัยสากล ประจําปี 2561 มุ่งสร้างจิตสํานึก ก่อเกิดวัฒนธรรมความปลอดภัยและอาชีวอนามัย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า องค์การแรงงานระหว่างประเทศ (ILO) ได้กําหนดให้วันที่ 28 เมษายนของทุกปี เป็นวันความปลอดภัยและอาชีวอนามัยสากล เพื่อเป็นการรณรงค์และส่งเสริมแนวคิดในการสร้างจิตสํานึกและก่อให้เกิดวัฒนธรรมความปลอดภัยและอาชีวอนามัยอย่างยั่งยืน รวมทั้งเผยแพร่ประชาสัมพันธ์ความรู้แก่นายจ้าง ลูกจ้างและผู้ที่เกี่ยวข้องเช่นเดียวกับประเทศสมาชิกองค์การแรงงานระหว่างประเทศทั่วโลก กสร. ได้ร่วมเป็นส่วนหนึ่งในการรณรงค์ให้คนรุ่นใหม่ทํางานปลอดภัยและสุขภาพดี โดยได้กําหนดจัดงานวันความปลอดภัยและอาชีวอนามัยสากล ประจําปี 2561 ภายใต้แนวคิด "คนรุ่นใหม่ทํางานปลอดภัยและสุขภาพดี (Generation Safe and Healthy)" ในวันศุกร์ที่ 27 เมษายน 2561 เวลา 12.00 น. ณ ห้องประชุมใหญ่ ชั้น 4 อาคารกรมสวัสดิการและคุ้มครองแรงงาน (ส่วนแยกตลิ่งชัน)
อธิบดีกสร. กล่าวต่อไปว่า กสร.จึงขอเชิญชวนคนรุ่นใหม่มาร่วมสร้างวัฒนธรรมความปลอดภัยในการทํางานร่วมกันภายในงานวันความปลอดภัยและอาชีวอนามัยสากล ประจําปี 2561 ซึ่งภายในงานมีการบรรยายในหัวข้อ “การสร้างทัศนคติคนรุ่นใหม่ให้ทํางานด้วยความปลอดภัยและมีสุขภาพ” โดย นายปราโมทย์ โอภาสมงคลชัย ผู้เชี่ยวชาญด้านความปลอดภัย ผู้ที่สนใจเข้าร่วมงาน สามารถลงทะเบียนออนไลน์เข้าร่วมงานฟรี ได้ที่ https://goo.gl/yi7Bsr ภายในวันที่ 24 เมษายน 2561 สอบถามรายละเอียดเพิ่มเติมได้ที่ โทรศัพท์ กองความปลอดภัยแรงงาน กรมสวัสดิการและคุ้มครองแรงงาน 0 2448 9128 ต่อ 503
รัฐบาลไทย-ข่าวทำเนียบรัฐบาล-อยู่บ้านก็ซื้อทรัพย์มือสองของ ธอส. ได้ ด้วยแอป GHBank Smart NPA ดูง่าย จองสบาย ในแอปเดียว
วันจันทร์ที่ 11 พฤษภาคม 2563
อยู่บ้านก็ซื้อทรัพย์มือสองของ ธอส. ได้ ด้วยแอป GHBank Smart NPA ดูง่าย จองสบาย ในแอปเดียว
ธนาคารอาคารสงเคราะห์ (ธอส.) อํานวยความสะดวกให้ลูกค้าที่สนใจซื้อทรัพย์ NPA หรือบ้านมือสองของ ธอส. ที่มีคุณภาพ ราคาสุดคุ้ม โดยไม่ต้องเดินทาง เพื่อความปลอดภัยไร้กังวลกับสถานการณ์ Covid-19 ด้วยแอปพลิเคชั่น GH Bank Smart NPA อยู่บ้านก็ซื้อได้
ธนาคารอาคารสงเคราะห์ (ธอส.) อํานวยความสะดวกให้ลูกค้าที่สนใจซื้อทรัพย์ NPA หรือบ้านมือสองของ ธอส. ที่มีคุณภาพ ราคาสุดคุ้ม โดยไม่ต้องเดินทาง เพื่อความปลอดภัยไร้กังวลกับสถานการณ์ Covid-19 ด้วยแอปพลิเคชั่น GH Bank Smart NPA อยู่บ้านก็ซื้อได้ ดูง่าย จองสบาย ในแอปเดียว โดยสามารถค้นหาทรัพย์ที่ต้องการได้เพียงระบุข้อมูล อาทิ ประเภททรัพย์ ทําเลที่ตั้ง ช่วงราคา ขนาดพื้นที่ และโปรโมชั่น ซึ่งแอปพลิเคชั่นจะแสดงรายการทรัพย์ที่ค้นหาพร้อมรูปภาพประกอบ สามารถคํานวณรายละเอียดค่าใช้จ่ายที่เกี่ยวข้องในเบื้องต้น อาทิ เงินจอง เงินดาวน์ และจํานวนเงินผ่อนดาวน์ได้ หากพบรายการทรัพย์ที่สนใจสามารถยื่นคําร้องขอเข้าดูทรัพย์ในสถานที่จริง และยังสามารถจองทรัพย์ผ่านแอปพลิเคชั่นอย่างง่ายดายเพียงปลายนิ้วของตัวท่านเองได้อีกด้วย ดาวน์โหลดเลย!!! แอปพลิเคชั่น GH Bank Smart NPA ได้ทั้งที่ App Store หรือ Play Store สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-สั่งทบทวน ปรับอัตราความเร็วรถบนทางหลวงระดับต่างๆ ให้สอดคล้องกับความเป็นจริง เพื่อลดอุบัติเหตุ และไม่สร้างความเดือดร้อนกับประชาชน
วันพุธที่ 13 มีนาคม 2562
สั่งทบทวน ปรับอัตราความเร็วรถบนทางหลวงระดับต่างๆ ให้สอดคล้องกับความเป็นจริง เพื่อลดอุบัติเหตุ และไม่สร้างความเดือดร้อนกับประชาชน
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้สํานักงานตํารวจแห่งชาติ ประสานกับ กระทรวงมหาดไทย และกระทรวงคมนาคม ร่วมกันศึกษาและพิจารณาการกําหนดอัตราความเร็วของยานพาหนะแต่ละชนิดที่เหมาะสมบนทางหลวงพิเศษ หรือทางหลวงชนบท
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้สํานักงานตํารวจแห่งชาติ ประสานกับ กระทรวงมหาดไทย และกระทรวงคมนาคม ร่วมกันศึกษาและพิจารณาการกําหนดอัตราความเร็วของยานพาหนะแต่ละชนิดที่เหมาะสมบนทางหลวงพิเศษ หรือทางหลวงชนบท ให้สอดคล้องความเป็นจริงของพัฒนาการยานพาหนะและสภาพถนนที่เปลี่ยนไป โดยยังคงให้ความสําคัญกับความปลอดภัยของการจราจรในภาพรวม
ขณะเดียวกัน ให้ร่วมกันพิจารณาทบทวนและปรับปรุงข้อกําหนด หรือ กฎกระทรวง ที่ออกตามความในพระราชบัญญัติจราจรทางบก พ.ศ. 2522 และพระราชบัญญัติทางหลวง พ.ศ.2535 ที่มีและใช้ร่วมกันมากว่า 20 ปีแล้วให้มีความทันสมัย ไม่สร้างความเดือดร้อนกับประชาชน โดยอาจพิจารณานําเทคโนโลยีกล้องวงจรปิดและป้ายเครื่องหมายจราจรอิเลคโทรนิคส์ มาใช้กําหนดอัตราความเร็ว ตามสภาพความหนาแน่นของการจราจรในแต่ละห้วงเวลา เพื่อลดอุบัติเหตุและอํานวยความสะดวกในการเดินทางของประชาชน รวมทั้งสนับสนุนการทํางานที่โปร่งใสของเจ้าหน้าที่ตํารวจในภาพรวม
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าขับเคลื่อน ศพก.ทั่วประเทศ เชื่อมโยงสู่การทำเกษตรแปลงใหญ่
วันพุธที่ 29 มีนาคม 2560
กระทรวงเกษตรฯ เดินหน้าขับเคลื่อน ศพก.ทั่วประเทศ เชื่อมโยงสู่การทําเกษตรแปลงใหญ่
กระทรวงเกษตรและสหกรณ์ เดินหน้าขับเคลื่อน ศพก.ทั่วประเทศ เชื่อมโยงสู่การทําเกษตรแปลงใหญ่ พร้อมขยายเครือข่ายเพื่อรองรับสินค้าเกษตรทุกชนิด
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ในปี 2560 นี้ กระทรวงเกษตรฯ พร้อมทุกหน่วยงานในสังกัดได้ประสานความร่วมมือบูรณาการขับเคลื่อนการทํางานเพื่อให้สอดรับกับนโยบายของกระทรวงฯ ที่กําหนดให้เป็นปีแห่งการยกระดับมาตรฐานการเกษตรสู่ความยั่งยืน มุ่งพัฒนาคุณภาพผลผลิตสินค้าเกษตรแปลงใหญ่ให้ได้รับการรับรองมาตรฐานเพิ่มมากขึ้น เพื่อสร้างความเชื่อมั่นในคุณภาพและความปลอดภัยให้กับผู้บริโภคทั้งในประต่างประเทศ และช่วยสร้างขีดความสามารถในการแข่งขันให้กับเกษตรกรด้วย นําไปสู่การพัฒนาคุณภาพชีวิตที่ดีขึ้นของเกษตรกร ภายใต้นโยบายยกกระดาษ A4 รวมทั้งได้ดําเนินการขับเคลื่อนศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.) 882 ศูนย์ ให้เชื่อมโยงและเป็นจุดเริ่มต้นในการขยายการพัฒนาเกษตรกรเข้าสู่การทําการเกษตรแบบแปลงใหญ่ ซึ่งปัจจุบันมีแปลงใหญ่จํานวน 1,417 แปลง พื้นที่ 2.56 ล้านไร่ เกษตรกร 1.79 แสนราย เห็นผลสําเร็จ 600 แปลง สร้างรายได้เพิ่มแก่เกษตรกรกว่า 4,864.9 ล้านบาท แบ่งเป็นมูลค่าจากการเพิ่มผลผลิตจํานวน 3,437.8 ล้านบาท มูลค่าจากการลดต้นทุน 1,427.1 ล้านบาท
“ศพก. จะเป็นแกนกลางในการขับเคลื่อนทั้งการทําเกษตรแบบแปลงใหญ่ และการขับเคลื่อนการพัฒนาการเกษตรทั่วไป พร้อมทั้งขยายศูนย์เครือข่ายเพื่อให้สอดคล้องกับการผลิตสินค้าของแปลงใหญ่ รองรับกับความต้องการของตลาด ตลอดจนให้ความรู้ในการพัฒนาการเกษตรให้แก่สมาชิกแปลงใหญ่
เพื่อเพิ่มประสิทธิภาพการผลิต” พลเอกฉัตรชัย กล่าว
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า เดิม ศพก. มีจํานวน 882 ศูนย์ทั่วประเทศ ปัจจุบันมีการสร้างเครือข่ายเพิ่มอีก 1,221 ศูนย์เครือข่ายทั่วประเทศ เพื่อทําหน้าที่ขับเคลื่อนการพัฒนาการเกษตร และขณะนี้ ศพก. ที่มีการเชื่อมโยงนําไปสู่แปลงใหญ่มีจํานวน 666 ศูนย์ โดยกรมส่งเสริมการเกษตรได้เข้าไปช่วยให้มีการกําหนดหลักสูตร และจัดการเรียนรู้ให้แก่สมาชิกแปลงใหญ่ รวมทั้ง ศพก. ที่ยังไม่ได้เชื่อมแปลงใหญ่จํานวน 216 ศูนย์ ซึ่งเป้าหมายการพัฒนา ศพก. จะมีการกําหนดหลักสูตรและจัดการเรียนรู้เพื่อรวมกลุ่มเกษตรกรที่จะเริ่มต้นพัฒนาไปสู่การดําเนินการในรูปแบบแปลงใหญ่ นอกจากนี้แผนการพัฒนาแปลงใหญ่ในปีการผลิต 2560/61 แบ่งเป็น 3 ระยะ ได้แก่ ระยะที่ 1 เตรียมการก่อนเข้าสู่ฤดูกาลผลิต (ต.ค. 2559 – เม.ย. 2560) มี 4 กิจกรรมหลัก คือเตรียมความพร้อมองค์ความรู้เพื่อวางแผนการผลิต การเข้าถึงปัจจัยการผลิต การบริหารจัดการความเสี่ยง และการสร้างความเข้มแข็งให้เกษตรกร ระยะที่ 2 ช่วงฤดูกาลผลิต (พ.ค. – ธ.ค. 60) และระยะที่ 3 หลังฤดูกาลผลิต (ม.ค. – มี.ค. 61) อีกทั้ง เป้าหมายต่อไปจะต้องเพิ่มศูนย์เครือข่ายให้ครอบคลุมกิจกรรมการผลิตของเกษตรกรในพื้นที่พัฒนาสภาพความพร้อมของ ศพก. อาทิ การพัฒนาฐานเรียนรู้/แปลงเรียนรู้ให้มีความสมบูรณ์ พร้อมให้เกษตรกรเข้ามาเรียนรู้เพื่อนําไปสู่คุณภาพชีวิตที่ดีของเกษตรกร เกิดความเข้มแข็งและสามารถพึ่งพาตนเองได้อย่างยั่งยืน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มท.1 ลงพื้นที่ตรวจติดตามการบริหารจัดการน้ำและการแก้ไขปัญหาภัยแล้งพื้นที่จังหวัดสุพรรณบุรี
วันศุกร์ที่ 8 พฤษภาคม 2563
มท.1 ลงพื้นที่ตรวจติดตามการบริหารจัดการน้ําและการแก้ไขปัญหาภัยแล้งพื้นที่จังหวัดสุพรรณบุรี
มท.1 ลงพื้นที่ตรวจติดตามการบริหารจัดการน้ําและการแก้ไขปัญหาภัยแล้งพื้นที่จังหวัดสุพรรณบุรี
วันนี้ (8 พ.ค. 63) เวลา 12.40 น. ที่องค์การบริหารส่วนตําบลหัวเขา อําเภอเดิมบางนางบวช จังหวัดสุพรรณบุรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตรวจติดตามแนวทางการบริหารจัดการน้ําและการแก้ไขปัญหาภัยแล้ง โดยมี นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายอนุชา โมกขะเวส ที่ปรึกษารัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ร่วมตรวจติดตามฯ โดยมี นายนิมิต วันไชยธนวงศ์ ผู้ว่าราชการจังหวัดสุพรรณบุรี พร้อมด้วย นายภูสิต สมจิตต์ นายนพฤทธิ์ ศิริโกศล รองผู้ว่าราชการจังหวัดสุพรรณบุรี ให้การต้อนรับและบรรยายสรุป
พลเอก อนุพงษ์ เผ่าจินดา กล่าวว่า รัฐบาลและกระทรวงมหาดไทยให้ความสําคัญในการขับเคลื่อนนโยบายการบริหารจัดการน้ําและการแก้ไขปัญหาภัยแล้ง ซึ่งในหลายพื้นที่กําลังประสบปัญหาภัยแล้งส่งผลกระทบต่อเกษตรกรและประชาชน ซึ่งในวันนี้นับเป็นโอกาสดีที่ได้มาตรวจเยี่ยมการบริหารจัดการน้ําและการแก้ไขปัญหาภัยแล้งในพื้นที่จังหวัดสุพรรณบุรี โดยเฉพาะอย่างยิ่งการบริหารจัดการน้ําเพื่อเกษตรกรรม (พืชสวน) ในกรณีการบริหารจัดการน้ําสําหรับเกษตรกรผู้ปลูกสวนมะม่วงในพื้นที่อําเภอเดิมบางนางบวช ทําให้สามารถมีผลผลิตจําหน่ายในช่วงหน้าแล้ง นับเป็นตัวอย่างในด้านการแก้ไขภัยแล้งและบริหารจัดการน้ําในระดับพื้นที่
นายประภัตร โพธสุธน กล่าวว่า ขอขอบคุณกระทรวงมหาดไทยที่ได้ดําเนินการแก้ไขปัญหาภัยแล้งให้กับพี่น้องประชาชนและเกษตรกร ซึ่งที่ผ่านมาได้รับการสนับสนุนอุปกรณ์และมาตรการให้ความช่วยเหลือประชาชนจากผู้ว่าราชการจังหวัด และกรมป้องกันและบรรเทาสาธารณภัยอย่างต่อเนื่อง
นายนิมิต วันไชยธนวงศ์ กล่าวว่า สถานการณ์ภัยแล้งที่เกิดขึ้นในจังหวัดสุพรรณบุรีเกิดจากปริมาณฝนต่ํากว่าค่าเกณฑ์ปกติจึงทําให้มีปริมาณน้ําไหลเข้าเขื่อน อ่างเก็บน้ํา ฝาย น้อยกว่าปกติ แต่ปริมาณการใช้น้ําด้านอุปโภค บริโภค น้ําเพื่อการเกษตร ประมง ปศุสัตว์ ยังมีปริมาณเท่าเดิมจึงเกิดการขาดแคลนน้ําและเข้าสู่ภาวะภัยแล้งตั้งแต่วันที่ 28 ตุลาคม 2562 เป็นต้นมา ซึ่งจังหวัดสุพรรณบุรีได้ประกาศเขตการให้ความช่วยเหลือผู้ประสบภัยพิบัติ กรณีฉุกเฉิน และประกาศเขตพื้นที่ประสบสาธารณภัย (ภัยแล้ง) รวมทั้งการให้ความช่วยเหลือผู้ประสบภัยแล้ง โดยได้ประชุมคณะกรรมการป้องกันและบรรเทาสาธารณภัยจังหวัดสุพรรณบุรีและกําหนดแนวทางในการบริหารจัดการป้องกันและแก้ไขปัญหาภัยแล้ง และมาตรการด้านต่าง ๆ ได้แก่ ด้านน้ําบาดาล ด้านประปา ด้านประชาสัมพันธ์ ด้านเกษตร ด้านประมง ด้านสาธารณสุข ด้านชลประทาน และด้านช่วยเหลือ
พลเอก อนุพงษ์ เผ่าจินดา กล่าวเพิ่มเติมว่า ขอขอบคุณรัฐมนตรีช่วยว่าการกระทรวงเกษตรและสหกรณ์ ผู้ว่าราชการจังหวัดสุพรรณบุรี และทุกหน่วยงานที่เกี่ยวข้อง ที่ได้ดําเนินมาตรการช่วยเหลือประชาชนเกษตรกรชาวสวนในการบริหารจัดการน้ํา และกระทรวงมหาดไทยจะได้นําข้อเสนอแนะและตัวอย่างการแก้ปัญหาที่ประสบความสําเร็จ (Best Practice) ของจังหวัดสุพรรณบุรี ไปขับเคลื่อนขยายผลต่อไป
จากนั้น พลเอก อนุพงษ์ เผ่าจินดา และคณะ ลงพื้นที่ตรวจเยี่ยมการบริการจัดการน้ําและการแก้ไขปัญหาภัยแล้งในภาพรวมของพื้นที่บริเวณวัดหัวเขา ตําบลหัวเขา อําเภอเดิมบางนางบวช จังหวัดสุพรรณบุรี
รัฐบาลไทย-ข่าวทำเนียบรัฐบาล-รมว.ทส. เปิดการประชุมการป่าไม้ พ.ศ.2560
วันอังคารที่ 5 กันยายน 2560
รมว.ทส. เปิดการประชุมการป่าไม้ พ.ศ.2560
กระทรวงทรัพยากรธรรมชาติและสิ่งแวดล้อม จัดการประชุมการป่าไม้ ประจําปี พ.ศ. 2560 ภายใต้หัวข้อ ‘รวมพลังรักษ์ป่า ด้วยศาสตร์พระราชา’
วันนี้ (5 ก.ย.60) กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืช จัดการประชุมการป่าไม้ ประจําปี พ.ศ. 2560 ภายใต้หัวข้อ ‘รวมพลังรักษ์ป่า ด้วยศาสตร์พระราชา’ เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช และเป็นเวทีในการแลกเปลี่ยนความรู้ ผลงานทางวิชาการ ประสบการณ์ที่เกี่ยวข้องกับการบริหารจัดการทรัพยากรป่าไม้ของประเทศ แสดงให้ทุกภาคส่วนเห็นถึงประโยชน์ด้านต่างๆ เพื่อให้ป่าไม้ของประเทศยังคงอยู่ และเอื้อประโยชน์ให้แก่ประชาชนในประเทศต่อไป โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานในพิธีเปิดการประชุม ณ โรงแรม มิราเคิล แกรนด์ คอนเวนชั่นกรุงเทพฯ
การจัดการประชุมป่าไม้ ประจําปี พ.ศ. 2560 เกิดขึ้นจากความร่วมมือของหน่วยงานที่ดําเนินการด้านป่าไม้ 5 หน่วยงาน ได้แก่ ๑) กรมอุทยานแห่งชาติ สัตว์ป่า และพันธุ์พืช ๒) กรมป่าไม้ ๓) กรมทรัพยากรทางทะเลและชายฝั่ง ๔) องค์การอุตสาหกรรมป่าไม้ และ ๕) คณะวนศาสตร์ มหาวิทยาลัยเกษตรศาสตร์ ซึ่งได้ร่วมกันจัดขึ้นทุกปี โดยในปีนี้ มีผู้แทนจากหน่วยงานต่างๆ อาทิ กรมอุทยานแห่งชาติ สัตว์ป่า และพันธุ์พืช, กรมป่าไม้, กรมทรัพยากรทางทะเลและชายฝั่ง, องค์การอุตสาหกรรมป่าไม้, คณะวนศาสตร์ มหาวิทยาลัยเกษตรศาสตร์, ปราชญ์ชาวบ้าน, ผู้แทนภาคประชาชน, องค์กรและมูลนิธิต่างๆ เข้าร่วมการประชุมเสวนา ซึ่งจัดขึ้นระหว่างวันที่ 5-7 กันยายน 2560
สําหรับกิจกรรมภายในงาน ประกอบด้วย การบรรยายพิเศษ การเสวนา การนําเสนอผลงานด้านวิชาการป่าไม้ และทรัพยากรธรรมชาติและสิ่งแวดล้อม การจัดแสดงนิทรรศการ และโปสเตอร์ ในหัวข้อ "รวมพลังรักษ์ป่า ด้วยศาสตร์พระราชา” ซึ่งเป็นการนําเสนอพระราชกรณียกิจที่เกี่ยวเนื่องกับงานด้านการอนุรักษ์ป่าไม้ และทรัพยากรธรรมชาติฯ อีกทั้งได้มีการนําเสนอผลงานภารกิจด้านทรัพยากรธรรมชาติและสิ่งแวดล้อมของหน่วยงานภาครัฐ สถาบันการศึกษา ภาคเอกชน และผลงานวิชาการของทุกภาคส่วนที่เกี่ยวข้องด้วย
อนึ่ง พลเอก สุรศักดิ์ กาญจนรัตน์ รมว.ทส. กล่าวว่า "ถือเป็นเรื่องที่น่ายินดี ที่ประชากรเสือโคร่งในป่าตะวันตกเพิ่มขึ้น ซึ่งเป็นไปตามเป้าหมายของ 13 ชาติที่มีเสือโคร่งในโลก รวมทั้งประเทศไทย ซึ่งมีปฏิญญาร่วมกันในการเพิ่มจํานวนเสือโคร่งให้ได้ 50% ซึ่งประเทศไทยต้องเพิ่มอีกประมาณ 100 ตัว มั่นใจว่าประเทศไทยทําได้อย่างแน่นอน หากเป็นไปตามนี้ ผมคิดว่ารายงานผลกระทบด้านสิ่งแวดล้อมและสุขภาพ (อีเอชไอเอ) ของเขื่อนแม่วงก์คงจะผ่านลําบาก ส่วนที่มีการพูดกันว่ามีความพยายามในการผลักดันให้รัฐบาลใช้มาตรา 44 เพื่อสร้างเขื่อนนั้น พล.อ.ประยุทธ์ จันทร์โอชา นายกรัฐมนตรีก็คงไม่ยอม เพราะนายกรัฐมนตรีเป็นนักอนุรักษ์ หลังจากนี้กระทรวงทรัพยากรฯ โดยกรมอุทยานฯต้องทําทุกวิถีทางให้พื้นที่ป่าตะวันตกมีความอุดมสมบูรณ์ไม่แพ้ห้วยขาแข้ง”
รัฐบาลไทย-ข่าวทำเนียบรัฐบาล-กรมสรรพากรเพิ่มช่องทางใหม่ให้ประชาชนแจ้งเบาะแส/ข้อมูลแหล่งภาษีผ่านมือถือและเว็บไซต์
วันพุธที่ 3 มกราคม 2561
กรมสรรพากรเพิ่มช่องทางใหม่ให้ประชาชนแจ้งเบาะแส/ข้อมูลแหล่งภาษีผ่านมือถือและเว็บไซต์
กรมสรรพากรเพิ่มช่องทางใหม่ให้ประชาชนแจ้งเบาะแสหรือข้อมูลแหล่งภาษี ผ่านมือถือ และเว็บไซต์กรมสรรพากร เพื่อสร้างความเป็นธรรมในการเสียภาษีให้เกิดขึ้นพร้อมกับการขยายฐานภาษีเงินได้ไปพร้อมกัน เริ่มตั้งแต่วันที่ 1 มกราคม 2561 เป็นต้นไป
นายประสงค์ พูนธเนศ อธิบดีกรมสรรพากร เปิดเผยว่า “ปัจจุบันประเทศไทยยังมีธุรกิจที่ปฏิบัติหน้าที่ทางภาษีไม่ถูกต้องครบถ้วน และพบว่าบางส่วนยังไม่อยู่ในระบบภาษี อาทิเช่น ธุรกิจเงินสด (Cash Economy) และธุรกิจออนไลน์ซึ่งมีการขยายตัวอย่างต่อเนื่อง ทั้งนี้ อาจเกิดจากการขาดความรู้ และความเข้าใจ ในการเสียภาษี กรมสรรพากรจึงได้พัฒนา “ระบบแจ้งเบาะแส/ข้อมูลแหล่งภาษีผ่าน Website On Mobile” ขึ้น เมื่อประชาชนพบเห็นกิจการที่เสียภาษีไม่ถูกต้อง กิจการที่ไม่ออกใบกํากับภาษี กิจการที่ออกใบกํากับภาษีไม่ถูกต้อง กิจการที่เมื่อลูกค้าขอใบกํากับภาษีแล้วถูกบวก VAT เพิ่ม หรือพบเห็นการกระทําใด ๆ ที่เป็นการหลีกเลี่ยงภาษี สามารถแจ้งเบาะแสหรือข้อมูลต่าง ๆ ด้วยขั้นตอนง่าย ๆ 5 ขั้นตอน ผ่านเว็บไซต์กรมสรรพากร หรือโทรศัพท์มือถือที่ www.rd.go.th > เมนู “การแจ้งแหล่งภาษี” โดยสามารถส่งภาพถ่าย และที่ตั้งกิจการ (Location) ให้กรมสรรพากรทราบ เพื่อตรวจสอบข้อเท็จจริงของกิจการ ซึ่งข้อมูลผู้แจ้งจะไม่ถูกเปิดเผยในทุกกรณี และข้อมูลทั้งหมดจะถูกเก็บรักษาเป็นความลับของทางราชการ กรมสรรพากรเชื่อว่าการเปิดระบบฯ ดังกล่าวจะช่วยสร้างความเป็นธรรมในการเสียภาษีของประชาชน ช่วยนําผู้ที่อยู่นอกระบบเข้าสู่ระบบภาษี เป็นการขยายฐานภาษี และเสริมสร้างความมั่นคงทางรายได้ของประเทศในระยะยาว”
สําหรับผู้เสียภาษีที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจการดำเนินงานท่าอากาศยานอุดรธานี
วันจันทร์ที่ 25 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจการดําเนินงานท่าอากาศยานอุดรธานี
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจการดําเนินโครงการตามแผนพัฒนาท่าอากาศยานภูมิภาคภายใต้การบริหารของกรมท่าอากาศยาน (ทย.) เมื่อวันที่ 23 กันยายน 2560
พร้อมด้วย นายพิศักดิ์ จิตวิริยะวศิน อธิบดีกรมทางหลวงชนบท โดยมี นายสิธิชัย จินดาหลวง รองผู้ว่าราชการจังหวัดอุดรธานี นายมารุต ยิ่งคงดี รักษาการผู้อํานวยการท่าอากาศยานอุดรธานี ข้าราชการและเจ้าหน้าที่ให้การต้อนรับ ณ ท่าอากาศยานอุดรธานี อําเภอเมือง จังหวัดอุดรธานี
นายอาคม เติมพิทยาไพสิฐ กล่าวว่า กระทรวงคมนาคม โดยกรมท่าอากาศยาน ดําเนินโครงการตามนโยบายรัฐบาลและยุทธศาสตร์ของกระทรวงคมนาคม เพื่อยกระดับการคมนาคมขนส่งทางอากาศของประเทศ จึงได้จัดทําแผนพัฒนาท่าอากาศยานภูมิภาค เพื่อให้สามารถตอบสนองความต้องการของประชาชนได้อย่างต่อเนื่อง เกิดการเชื่อมโยงพื้นที่เศรษฐกิจทั้งภายในประเทศและประเทศเพื่อนบ้าน ช่วยยกระดับการให้บริการและมาตรการความปลอดภัยให้เทียบเท่าระดับสากล รวมถึงการตรวจสอบการให้บริการอย่างต่อเนื่อง นอกจากนี้ ได้เตรียมความพร้อมในการเตรียมรับการตรวจสอบตามโครงการตรวจสอบการกํากับดูแลด้านการรักษาความปลอดภัย (Universal Security Audit Programme : USAP) โดยท่าอากาศยานในสังกัดของ ทย. ได้รับการตรวจสอบมาตรฐานการดําเนินงานด้านการรักษาความปลอดภัยจากสํานักงานการบินพลเรือนแห่งประเทศไทย (กพท.) แล้ว 3 แห่ง ได้แก่ ท่าอากาศยานกระบี่ ท่าอากาศยานสุราษฎร์ธานี และท่าอากาศยานอุดรธานี เพื่อให้มั่นใจได้ว่าท่าอากาศยานทั้ง 3 แห่งได้มีการนํามาตรการรักษาความปลอดภัยไปปฏิบัติตามแผนรักษาความปลอดภัยการบินพลเรือนแห่งชาติ (NCASP) กําหนด ท่าอากาศยานอุดรธานี (ทอด.) อยู่ระหว่างดําเนินโครงการตามแผนพัฒนาท่าอากาศยานภูมิภาค ดังนี้
1. งานปรับปรุงระบบไฟทางวิ่ง ทางขับ Threshold/End Light Taxi Guidance Sign, PAPI,Simple Approach Light พร้อม Duct Bank วงเงิน 122,440,147.62 บาท สิ้นสุดสัญญาวันที่ 19 ตุลาคม 2560
2. งานจัดหาพร้อมติดตั้งเครื่องตรวจอาวุธและวัตถุระเบิดแบบ EDS พร้อมสายพานลําเลียงสัมภาระ ห้องควบคุม และอุปกรณ์ วงเงิน 140,063,000 บาท สิ้นสุดสัญญาวันที่ 26 ตุลาคม 2560
3. งานก่อสร้างต่อเติมลานจอดเครื่องบิน ลานจอดรถยนต์ วงเงิน 159,870,000 บาท สิ้นสุดสัญญาวันที่ 22 มีนาคม 2561 บริษัท ไทยวัฒน์วิศวการทาง จํากัด
นายอาคม เติมพิทยาไพสิฐ ได้มอบให้ ทอด. เร่งรัดการดําเนินงานขยายลานจอดเครื่องบิน ซึ่งอยู่ระหว่างรอการอนุมัติให้ใช้พื้นที่จากกองทัพอากาศ รวมทั้งให้พิจารณาปรับลดค่าบริการจอดรถหรือขยายระยะเวลาจอดเพื่ออํานวยความสะดวกให้กับประชาชนผู้ใช้บริการ